**מדינת ג'ורג'יה נגד דונלד ג'יי טראמפ, ואחרים**. הוא תיק פלילי תלוי ועומד נגד דונלד טראמפ, הנשיא ה-45 של ארצות הברית, ונגד 18 נאשמים נוספים בגין ניסיון מזימה לשיבוש הליכי בחירות במדינת ג'ורג'יה. כתב האישום מגיע בהקשר למאמץ הרחב יותר של טראמפ להפוך את ההפסד שלו בבחירות לנשיאות ב-2020. זהו אחד מארבעה כתבי אישום פליליים מתמשכים נגד טראמפ ועוזריו.

התביעה טוענת שטראמפ הוביל "מפעל סחיטה פלילי", שבו הוא וכל הנאשמים האחרים "הצטרפו ביודעין ובכוונה למזימה לשינוי בלתי חוקי של התוצאה" של הבחירות לנשיאות ארצות הברית בג'ורג'יה ב-2020. כל הנאשמים מואשמים בסעיף אחד של הפרת חוק נגד ארגוני סחיטה ושחיתות של ג'ורג'יה (RICO), שעונשו הוא חמש עד עשרים שנות מאסר. כולם גם מאושמים בעבירות פליליות נוספות שונות.

דיאגרמת אוילר של קטגוריות של אישומים העומדים בפני כל נאשם
בפברואר 2021 התובע המחוזי של מחוז פולטון, פאני וויליס פתח את החקירה בנושא. ב-14 באוגוסט 2023 חבר מושבעים גדול הגיש את כתבי האישום.

הנאשמים מואשמים באופנים שונים בארבעים סעיפים פליליים נוספים, כולל האשמות לפיהן: טראמפ והנאשמים המשותפים זממו ליצור לוחות מזויפים של אלקטורים בעד טראמפ; טראמפ התקשר לשר החוץ של ג'ורג'יה, בראד רפנספרגר, וביקש ממנו "למצוא 11,780 קולות", מה שהיה גורם לו לנצח במדינה בהפרש של קול אחד; קבוצה קטנה של בני ברית של טראמפ במחוז קפה, ג'ורג'יה, ניגשה באופן בלתי חוקי למערכות הצבעה, בניסיון למצוא ראיות להונאת בחירות.

הנאשמים כוללים את דונלד טראמפ, רודי ג'וליאני, ג'ון איסטמן (אנ'), מארק מדוז (ראש סגל הבית הלבן של טראמפ), סינדי פאול(אנ') (עורכת דין בקמפיין של טראמפ), ג'נה אליס (עורכת דין, מנסחת "תזכירי אליס"), ג'פרי קלארק (אנ') (פקיד לשעבר במשרד המשפטים של ארצות הברית) וקנת צ'סבורו (אנ').

קיימת חפיפה עם הקושרים המשותפים שהוזכרו בכתב האישום הפדרלי נגד טראמפ שהוצא שבועיים קודם לכן. בכתב האישום הפדרלי, ג'וליאני היה רשום כשותף למזימה מס' 1, איסטמן במקום השני, פאוול במקום ה-3, קלארק במקום הרביעי, וצ'סברו במקום ה-5. כל חמשת האנשים הללו, למרות שלא הואשמו בתביעה הפדרלית, מואשמים כנאשמים שותפים בתביעה בג'ורג'יה.

כתב האישום מתייחס ל-30 "קושרים שותפים שלא הוגש נגדם כתב אישום" שלכאורה השתתפו בחלק מאותן פעילויות פליליות עם 19 הנאשמים. 30 האנשים הללו אינם מצוינים בכתב האישום, אלא מתייחסים למספרם. גופי תקשורת שונים כולל וושינגטון פוסט ו-CNN הצליבו פרטים מכתבי האישום ומפרסומים נוספים כדי להסיק מי האנשים הקשורים שלא נתבעו.

ארבעה נאשמים הודו בחלק מהאישומים והסכימו לשתף פעולה עם התביעה, והשאר טענו שאינם אשמים. התיק אמור להתקיים בבית המשפט העליון של מחוז פולטון בראשותו של סקוט פ. מקאפי. שופט אחר דחה בקשות של ראש הסגל לשעבר של טראמפ, מארק מדוז, של ג'פרי קלארק ושלושה נאשמים נוספים להעביר את תיקיהם לבית המשפט הפדרלי.

ג'נה אליס (אנ') הייתה עורכת דין של טרמאפ, שכתבה מזכרים שכללו תוכנית מפורטת להפיכת תוצאות הבחירות על ידי פעילות של סגן הנשיא מייק פנס ב-24 באוקטובר 2023, במסגרת הסדר טיעון הודתה אליס באשמת עבירות פליליות של סיוע להצהרות וכתבים כוזבים, בנוגע לכך שעזרה לג'וליאני ולעורך הדין ריי סמית "במודע, בכוונה ולא חוקית" להצהיר הצהרות כוזבות במהלך שימוע חקיקה בג'ורג'יה בדצמבר 2020. ההצהרות הכוזבות כללו טענות לפיהן הבחירות לנשיאות ב-2020 בג'ורג'יה כללו קולות בלתי חוקיים של למעלה מ-10,000 מתים, למעלה מ-2,500 עבריינים ולמעלה מ-2,400 אנשים לא רשומים. אליס אמרה לבית המשפט כי ב"ניסיון להעלות אתגרים לבחירות בכמה מדינות... לא הצלחתי לעשות את בדיקת הנאותות שלי", שכן היא לא "וידאה שהעובדות שעורכי הדין האחרים טענו כי הן נכונות היו, למעשה, נכונות." על פי תנאי הודאתה באשמה, אליס נידונה לחמש שנות מאסר על תנאי, תשלום פיצויים בסך 5,000 דולר ו־100 שעות של עבודות שירות. היא גם כתבה מכתב התנצלות לאזרחי ג'ורג'יה, והיא הסכימה לשתף פעולה באופן מלא עם התובעים נגד הנאשמים האחרים.

ראו גם
------

* ניסיון הפיכת תוצאות הבחירות לנשיאות ארצות הברית ב-2020
* RICO

קישורים חיצוניים
----------------

* 

* אתר האינטרנט הרשמי של מדינת ג'ורג'יה נגד דונלד טראמפ ואחרים (באנגלית)
* כתב אישום רביעי בפחות מחצי שנה נגד טראמפ, הפעם בשל הטיית הבחירות בג'ורג'יה, באתר כלכליסט, 15 באוגוסט 2023
* גיא אלסטר‏, ארגון פשיעה, בראשות טראמפ: הנשיא לשעבר ומקורביו יישפטו כמו מאפיונרים, באתר וואלה!‏, 15 באוגוסט 2023
* אתר למנויים בלבד טראמפ כפר באישומים נגדו בג'ורג'יה ובחר שלא להגיע לבית המשפט, באתר הארץ, 31 באוגוסט 2023
* יואב קרני, ‏4 משפטים ממתינים לטראמפ, והם עלולים לרוקן את משאביו לבחירות, באתר גלובס, 16 באוגוסט 2023

הערות שוליים
------------

1. ↑  Fausset, Richard; Hakim, Danny (14 באוגוסט 2023). "Grand Jury Hears Hours of Testimony in Election Interference Case". *The New York Times*. ארכיון מ-14 באוגוסט 2023. נבדק ב-14 באוגוסט 2023. `{{cite news}}`:  (עזרה)
2. ↑  Gilo, Charlie (29 בספטמבר 2023). "Trump co-defendant pleads guilty in Georgia election case". NBC News. נבדק ב-29 בספטמבר 2023. `{{cite web}}`:  (עזרה)
3. ↑  Murray, Sara (2023-09-05). "All 19 defendants in Georgia election interference case have pleaded not guilty". *CNN* (באנגלית). נבדק ב-2023-09-05.
4. ↑  Mizelle, Shawna (15 באוגוסט 2023). "Who is Scott McAfee, the judge assigned to oversee Trump case in Georgia?". *CNN*. ארכיון מ-16 באוגוסט 2023. נבדק ב-17 באוגוסט 2023. `{{cite web}}`:  (עזרה)
5. ↑  Cohen, Marshall (2023-09-29). "Trump-era DOJ official and fake electors can't move Georgia election charges to federal court, judge rules | CNN Politics". *CNN* (באנגלית). נבדק ב-2023-09-29.
6. ↑  Cathey, L. (14 בנובמבר 2021). "Memo from Trump attorney outlined how Pence could overturn election, says new book". *ABC News*. נבדק ב-14 בפברואר 2022. `{{cite news}}`:  (עזרה)
7. ↑  Fausset, Richard; Hakim, Danny (October 24, 2023). "Jenna Ellis, Former Trump Lawyer, Pleads Guilty in Georgia Election Case". The New York Times, ארכוב